**8522 Nemesgörzsöny, Széchenyi u. 10.**

**ikt.szám:…….../2022.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2022. január 20-i nyilvános üléséről, mely 16 óra 15 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Csuka Géza alpolgármester

Buzás Sándor

Dombó Lászlóné

Keresztes Lajos

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**1/2022.(I.20.) önkormányzati határozat**

Nemesgörzsöny Község Önkormányzatának képviselő-testülete 2022. január 20-i ülésének napirendjét az alábbiak szerint határozza meg:

1. Polgármesteri illetmény módosítása

Előadó: aljegyző

1. Iskolai körzethatár megállapítása

Előadó: polgármester

1. Pályázati ügyek tárgyalása

Előadó: polgármester

1. Vegyes ügyek

Előadó: polgármester

**Napirendek tárgyalása:**

1. **Polgármesteri illetmény módosítása**

**Előadó: aljegyző**

Novák Edit aljegyző ismerteti a polgármesteri illetmény módosításával kapcsolatos előterjesztést. Tájékoztatja a Képviselő-testületet, hogy szükséges a tudomásul vételüket határozatban meghozni.

Tatai László polgármester kéri kizárását a szavazásból érintettség miatt.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**2/2022. (I.18.) önkormányzati határozat**

Nemesgörzsöny Község Önkormányzat Képviselő-testülete jelen határozatával úgy döntött, hogy Tatai László polgármestert kizárja a szavazásból érintettség okán.

Felelős: alpolgármester

Határidő: azonnal

Csuka Géza alpolgármester megkérdezi, hogy a napirenddel kapcsolatban a képviselők részéről van-e kérdés, észrevétel?

Módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**3/2022. (I.20.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy Tatai László polgármester tiszteletdíját a Magyarország helyi önkormányzatairól szóló 2011. évi CLXXXIX. tv 71.§ (4) bekezdés b) pontja alapján 325.000.- Ft/hó összegben határozza meg 2022. január 1. napjától. A polgármestert megillető költségátalány összege a 71.§ (6) bekezdés alapján havi 48.750.- Ft.

Felelős: alpolgármester,aljegyző

Határidő: azonnal

Tatai László polgármester elmondja hogy tiszteletdíjának 25%-áról lemond. Kéri a Képviselő-testület tudomásul vételét.

Csuka Géza alpolgármester megkérdezi, hogy a napirenddel kapcsolatban a képviselők részéről van-e kérdés, észrevétel?

Módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**4/2022. (I.20.) önkormányzati határozat**

Nemesgörzsöny Község Önkormányzat Képviselő-testülete úgy döntött tudomásul veszi, hogy Tatai László polgármester tiszteletdíjának 25 %-áról, bruttó 81.250.- Ft-ról lemond.

Felelős: alpolgármester, aljegyző

Határidő:azonnal

1. **Iskolai körzethatár megállapítása**

**Előadó: polgármester**

Tatai László polgármester elmondja, hogy megküldték az iskolai körzethatár tervezetét. Nincs változás az előző évekhez képest, a nemesgörzsönyi Vargha Gyula Református Általános Iskola került megjelölésre.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**5/2022. (I.20.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy közzétett kötelező felvételt biztosító általános iskoláinak, körzethatárainak meghatározásának tervezetét Nemesgörzsöny Község vonatkozásában jóváhagyja.

Nemesgörzsöny község jegyzőjének nyilvántartásában halmozottan hátrányos helyzetű általános iskolába járó gyermekek létszáma 0 fő.

Határidő: azonnal

Felelős: polgármester,aljegyző

1. **Pályázati ügyek tárgyalása**

**Előadó: polgármester**

Tatai László polgármester elmondja, hogy a VP6-7.2.1.1-21 kódszámú-, Kisméretű infrastruktúra fejlesztése a vidéki térségekben - Külterületi helyi közutak fejlesztése című felhívással kapcsolatban ismerteti a határozati javaslatot. Önerő biztosítására van szükség.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**6/2022. (I.20.) önkormányzati határozat**

Nemesgörzsöny Község Önkormányzata sikeresen pályázatott VP6-7.2.1.1-21 kódszámú-, Kisméretű infrastruktúra fejlesztése a vidéki térségekben - Külterületi helyi közutak fejlesztése című felhívásra Marcaltő Község Önkormányzatával konzorciumban.

Projekt címe: „Nemesgörzsöny és Marcaltő külterületi útjainak felújítása az alapvető szolgáltatások elérhetőségének javítása érdekében"

- A projekt megvalósítási helyszínének pontos címe: a tulajdoni lapokon pontos cím nem került jelölésre, „felülvizsgálat alatt”

- A projekt megvalósítási helyszínének helyrajzi száma:

Nemesgörzsöny: 061, 0195, 0201, 0245, 0194/4, 0194/2

Marcaltő: 0171, 0184

Felhívás száma: VP6-7.2.1.1-21

- A projekt összes költsége: 315.783.475 Ft

- A projekt a támogatás szempontjából elszámolható összköltsége (elszámolható költségét) támogatói döntéssel megegyezően: elszámolható összköltsége 313.400.484 Ft

- A projekt teljes költségére vonatkozó önkormányzati önerő számszerű összege a támogatói döntéssel megegyezően, mely saját forrásból rendelkezésre áll: 18.053.023 Ft

- A támogatási kérelem benyújtásakor az igényelt támogatás összege a támogatási kérelemben: 299.994.300 Ft

A Projekt teljes költsége összesen (Ft): 315 783 475

A Projekt elszámolható költségei összesen (Ft): 313 400 484

A Projekt nem elszámolható költségei összesen (Ft): 2 382 991

Nemesgörzsöny Község Önkormányzat esetében: 2.275.200 Ft

Marcaltő Község Önkormányzata esetében: 107.791 Ft

Támogatás összege (Ft): 297 730 452

Önerő (Ft): 18 053 023

Nemesgörzsöny Község Önkormányzat esetében: 13.755.135 Ft elszámolható és 2.275.200 Ft nem elszámolható. Összesen: 16.030.335 Ft

Marcaltő Község Önkormányzata esetében: 1.914.897 Ft elszámolható és 107.791 Ft nem elszámolható: Összesen: 2.022.688 Ft

Saját forrás (Ft): 18 053 023

Egyéb támogatás (Ft): 0

A Projekt nem elszámolható költségeire jutó önerő (Ft): 2 382 991

Nemesgörzsöny Község Önkormányzat a VP6-7.2.1.1-21 kódszámú-, Kisméretű infrastruktúra fejlesztése a vidéki térségekben - Külterületi helyi közutak fejlesztése című felhívásra Marcaltő Község Önkormányzatával konzorciumban benyújtott „Nemesgörzsöny és Marcaltő külterületi útjainak felújítása az alapvető szolgáltatások elérhetőségének javítása érdekében" című, Nemesgörzsöny: 061, 0195, 0201, 0245, 0194/4, 0194/2 és Marcaltő: 0171, 0184 helyrajzi számon megvalósuló 315.783.475 Ft összköltségű pályázatához a 297.730.452 Ft összegű támogatás mellé a teljes projektre jutó 18.053.023 Ft önerőből 16.030.335 Ft önerőt biztosít, melyből 2.275.200 Ft a pályázat szempontjából nem elszámolható költség. Az önerőt összegét Nemesgörzsöny Község Önkormányzata költségvetésében elkülöníti.

Felelős: polgármester

Határidő:azonnal

Tatai László polgármester elmondja, hogy a VP6-7.2.1.1-21 kódszámú-, Kisméretű infrastruktúra fejlesztése a vidéki térségekben - Külterületi helyi közutak fejlesztése című felhívással kapcsolatban közbeszerzési eljárásra lesz szükség. Ismerteti a határozati javaslatot.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**7/2022. (I.20.) önkormányzati határozat**

Nemesgörzsöny Község Önkormányzata sikeresen pályázatott VP6-7.2.1.1-21 kódszámú-, Kisméretű infrastruktúra fejlesztése a vidéki térségekben - Külterületi helyi közutak fejlesztése című felhívásra Marcaltő Község Önkormányzatával konzorciumban. A támogatás megvalósításához közbeszerzési eljárás lefolytatása szükséges, melyhez szükséges közbeszerzési szakértő igénybevétele szükséges.

A képviselő-testület felhatalmazza Tatai László Polgármestert, hogy a közbeszerzési szakértő kiválasztásához az ajánlatkérést folytassa le, majd a közbeszerzési eljárás lefolytatása kerüljön lebonyolításra.

Felelős: polgármester

Határidő: azonnal

Tatai László polgármester elmondja, hogy a Magyar Falu Program keretében pályázatot kíván benyújtani. Három pályázatban gondolkodik, a falubusz, útfelújítás és kommunális eszköz beszerzés.

Ismeretei a bekért árajánlatokat, javasolja a pályázatok benyújtását.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**8/2022. (I.20.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy pályázatot kíván benyújtani a

* MFP 2022 - Tanya- és falugondnoki buszok beszerzése MFP-TFB/2022 kódszámú
* MFP 2022 - Önkormányzati járdaépítés/felújítás támogatása MFP-BJA/2022 kódszámú
* MFP 2022 - Kommunális eszköz beszerzése MFP-KOEB/2022
* MFP 2022 - Óvodai játszóudvar, közterületi játszóterek fejlesztése MFP-OJKJF/2022

pályázatokra.

Felelős: polgármester

Határidő: azonnal

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. január 20-i nyilvános ülést 18 óra 15 perckor berekeszti .

K.m.f.

Tatai László Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző